**6-րդ կրթական հարթակ**

**5-րդ շաբաթ**

**Նախորդ դասի ստուգում։**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Քերականություն- Հայերենի երկհնչյունները (էջ 14):**

* Ի՞նչ է նշանակում երկհնչյուն և ինչպե՞ս են կազմվում հայերենի երկհնչյունները։
* Որո՞նք են հայերենի երկհնչյունները։

**Գրականություն - Հայերեն /Խաչիկ Դաշտենց/ /էջ 10/ ։**

1. Ու՞մ է ուղղված այս բանաստեղծությունը և ինչու՞։
2. Քո կարծիքով ի՞նչն է հուշում, որ դու հայ ես, հույնը՝ հույն, գերմանացին՝գերմանացի։
3. Ինչպիսի՞ բառ է «սփյուռքահայ»-ը, բաժանիր այն բաղադրիչների։
4. Ինչու՞ է բանաստեղծը սփյուքահային հորդորում խոսել հայերեն։
5. Ե՞րբ ես վերջին անգամ տեսել Մասիս սարը։ Պատմիր տպավորություններդ։

**Բառագիտություն**

* **Վերհիշել հետևյալ բառերի նշանակություններն են՝**
  + *Սփյուռքահայ – հայրենիքից դուրս ապրող հայ մարդ*
  + *Լափել – կուլ տալ*
  + *Ավերել - քանդել*
  + *Հորդորել - համոզել*
  + *Կուլ գնալ – հանձնվել*
* **Վերհիշել հետևյալ բառերի հոմանիշները՝**
  + *Օտար - անծանոթ*
  + *Սիրել - փայփայել*
  + *Վառել - այրել*
  + *Ավերել - քանդել*
  + *Հորդորել - համոզել*
* **Վերհիշել հետևյալ բառերի հականիշները՝** 
  + *Ավերել - կառուցել*
  + *Խոսել - լռել*
  + *Ցուրտ – շոգ, տաք*
  + *Վառել – հանգցնել, մարել*
  + *Վերջին - առաջին, անդրանիկ*

**Մշակույթ - Հայկական Լեռնաշխարհ**

* Քարտեզին նայելով փորձիր նշել Հայկական Լեռնաշխարհի սահմանները։
* Որո՞նք են Հայկական Լեռնաշխարհի ամենաբարձր գագաթները։
* Հայկական Լեռնաշխարհի ո՞ր գետերն ես հիշում։
* Որո՞նք են Հայկական Լեռնաշխարհի լճերը։

***Նոր դաս։***

* **Գրականություն - էջ 21 - «Ուրիշի համար փոս փորողը ինքը կընկնի մեջը»**
* **Բառագիտություն –** *ձրիակեր, պարապ-սարապ, մարգարիտ, քարայր, ծլկել* բառերի բացատրությունները, թեմատիկ հոմանիշներն ու հականիշները
* **Քերականություն – Ձայնավորների ուղղագրությունն ու ուղղախոսությունը։** **Է-Ե** ձայնավորների ուղղագրությունն ու ուղղախոսությունը (էջ 27-28)
* **Մշակույթ –** **Մեսրոպ Մաշտոց**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

***Ուրիշի համար փոս փորողը ինքը կընկնի մեջը /Արտաշես Նազինյան/ /էջ 21/ ։***

1. Ի՞նչ հայտնի բառերով է սկսվում հեքիաթը:
2. Հարուստ մարդուն ինչպե՞ս է նկարագրում հեղինակը։ Ի՞նչ ուներ նա։
3. Ինչպե՞ս է հեղինակը նկարագրում հարուստ մարդու երկու տղաներին։
4. Ո՞ր բառերն են համապատասխանում  մեծ եղբորը.

*հոգատար, եսասեր, անխիղճ, բարի  (անխիղճ, եսասեր)*

1. Ո՞ր բառն է բնութագրում փոքր եղբորը.

*ազնիվ, խաբեբա, դանդաղաշարժ, աշխատասեր (ազնիվ, աշխատասեր)*

1. Բացատրել հետևյալ դարձվածքների իմաստը
   * *Լեղաճաք լինել - Վախենալ*
   * *աշխարհով մեկ լինել – շատ ուրախանալ*
   * *ականջ դնել - լսել*
   * *սիրտը հովանալ  - հանգստանալ*
2. Բացատրել հետևյալ արտահայտությունների իմաստը
   * *Հայհայը գնացել, վայվայն է մնացել – լավ օրերը գնացել, վատ օրերն են մնացել։*
   * *Գլուխը պահել – ապրելու համար պայմաններ ստեղծել։*
   * *Չուտես, չխմես, դրանց մտիկ անես – աննկարագրելի գեղեցիկ բանի մասին է ասվում։*
   * *Մեծ կտոր ականջը թողնել – այնքան մանրացնել, որ կտորներից ամենամեծը ականջը մնա։*
   * *Ուրիշի համար փոս փորողը ինքը կընկնի փոսը –* այլ մարդկանց վատություն անելն ու վատ վերաբերելը անխուսափելիորեն շրջվում է մարդու դեմ
3. *քննարկել աշակերտների պատասխանները։*
4. Վերարտադրիր հեքիաթը քո բառերով։
5. Բառատետրում (բացատրական մասում) արտագրել և սովորել հետևյալ բառերն ու դրանց բացատրությունները
   * + - *Ձրիակեր – ծույլ ու անբան մարդ*

* *պարապ-սարապ – առանց որևէ գործ անելու*
* *մարգարիտ – ծովի տակից հանվող թանկարժեք քար*
* *քարայր - քարանձավ*
* *ծլկել – աննկատ փախչել*

1. Բառատետրում գրել և սովորել հետևյալ բառերի հոմանիշները

* *Հերիք - բավական*
* *Քարայր - քարանձավ*
* *Ահ - վախ*
* *Սար - լեռ*
* *Հովիվ – հոտաղ*

1. Բառատետրում գրել և սովորել հետևյալ բառերի հոմանիշները

* *Հարուստ - աղքատ*
* *Հիվանդանալ - առողջանալ*
* *Ձրիակեր - աշխատասեր*
* *Գտնել - կորցնել*
* *Կառուցել - քանդել*

**Քերականություն- Ձայնավորների ուղղագրությունն ու ուղղախոսությունը։ *Է-Ե* ձայնավորների ուղղագրությունն ու ուղղախոսությունը (էջ 27-28):**

**Հարցեր և առաջադրանքներ առարկայի չափորոշչային նվազագույն պահանջների կատարումը** ստուգելու համար.

* Հայերենի **ա**, **ի**, **ու**, ձայնավոր հնչյունների գրությունն ու արտասանությունը համապատասխանում են և որևէ դժվարություն չեն ներկայացնում։
* Բառասկզբում **է** հնչյունը գրվում է **է** տառով՝ օրինակ՝ էջ, Էջմիածին, էակ, էինք և այլն։ այս ընդհանուր կանոնից շեղվում են օժանդակ բայի **եմ**, **ես**, **ենք**, **եք**, **են** ձևերը, որոնցում արտասանվող **է**-ն գրվում է **ե** տառով։
* **Է**-ով սկսվող բառերի ուղղագրությունը նույնությամբ պահպանվում է բարդ բառերի մեջ՝ ամենաէական, անէանալ, ելևէջ, վայրէջք և այլն։
* Մնացած բոլոր դեպքերում բառամիջում և բառավերջում **է** լսելիս գրվում է **ե**։
* Բառասկզբում **յէ** արտասանելիս գրվում է **ե**՝ ելք, եկամուտ, եկեղեցի և այլն։
* Եթե բարդ բառի մեջ **ե**-ով սկսվող բառին նախորդում է ձայնավոր, ապա **ե**-ն արտասանվում է **յէ**՝ ամենաերկար, ինքնաեռ, կիսաեզրափակիչ և այլն։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

* Որոնք են ա, ի, ու ձայնավորների ուղղագրության ու ուղղախոսության կանոնները։
* Է-Ե ձայնավորների ուղղագրության և ուղղախոսության առանձնահատկությունները։

**Հանձնարարություններ**

* Կատարել Դասագրքից՝ էջ 29-ի վարժություն **1, 4։**
* Բանավոր քննարկել էջ 29-ի **3** և **5** վարժությունները։

**Մշակույթ – Մեսրոպ Մաշտոց, հայ գրերի ստեղծումը։**

**Հարցերևառաջադրանքներ**

* Ո՞վէՄեսրոպՄաշտոցը։
* Որտե՞ղ է ծնվել Մեսրոպ Մաշտոցը։
* Ի՞նչ լեզուներով էին վարում գրագրությունները արքունիքում։
* Ինչպիսի՞ն էր Հայաստանի վիճակը Մեսրոպ Մաշտոցի արքունիքում ծառայության տարիներին։
* Ո՞ր թվականներին Մեսրոպը կազմեց հայերենի այբուբենը։
* Քանի՞ տառ ուներ այբուբենը սկզբում։
* Որտե՞ղէթաղվածՄեսրոպՄաշտոցը*։*
* Ինչպե՞ս կարող ես 3648 թիվը հայերեն տառերով գրել։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահմանել, թե որոնք են ա, ի, ու ձայնավորների ուղղագրության ու ուղղախոսության կանոնները։
* Թվել Է-Ե ձայնավորների ուղղագրության և ուղղախոսության առանձնահատկությունները։
* Մասնակցի խմբային աշխատանքներին։